प्रांतीय फार्मासिस्ट एसोसिएशन के प्रवक्ता विवेक मौर्य ने कहा है कि प्रदेश में औषधि नियंत्रण प्रशाशन की स्थिति लचर है इसलिए दवा का अवैध कारोबार फल फूल रहा है । प्रदेश में हज़ारो दवा दुकानें है जो बगैर किसी लाइसेंस के चल रही है वही गावों में हज़ारों झोला छाप डॉक्टर इन कारोबारियों का बाजार बढ़ा रहे है । वही अध्यक्ष अम्बर सिंह चौहान ने कहा की सरकारी संस्थानों में भी अमानक दवाएं सप्लाई की जा रही है । प्रांतीय फार्मासिस्ट एसोसिएशन ने जिला स्तर पर ड्रग टेस्टिंग लैब खोलने की मांग की है ताकि अमानक और घटिया दवा की तुरंत जांच हो सके । अम्बर चौहान ने समस्त फार्मासिस्टों को अमानक दवा नहीं बांटने की अपील की है ।